CELEX: 62007TA0442
Language: et
Date: 2011-09-29 00:00:00
Title: Kohtuasi T-442/07: Üldkohtu 29. septembri 2011 . aasta otsus — Ryanair versus komisjon (Riigiabi — Lennundussektor — Itaalia ametiasutuste poolt Alitaliale, Air One’ile ja Meridianale antud abi — Tegevusetushagi — Komisjoni poolt oma seisukoha määratlemata jätmine — Tegutsemiskohustus)

12.11.2011   
            
            
               ET
            
            
               Euroopa Liidu Teataja
            
            
               C 331/16
            
         Üldkohtu 29. septembri 2011. aasta otsus — Ryanair versus komisjon
   (Kohtuasi T-442/07) (1)
   
   (Riigiabi - Lennundussektor - Itaalia ametiasutuste poolt Alitaliale, Air One’ile ja Meridianale antud abi - Tegevusetushagi - Komisjoni poolt oma seisukoha määratlemata jätmine - Tegutsemiskohustus)
   2011/C 331/29
   Kohtumenetluse keel: inglise
   
      Pooled
   
   
      Hageja: Ryanair Ltd (Dublin, Iirimaa) (esindajad: advokaadid E. Vahida ja I.- G. Metaxas-Maragkidis)
   
      Kostja: Euroopa Komisjon (esindajad: L. Flynn, S. Noe ja E. Righini)
   
      Kostja väidete toetuseks menetlusse astuja: Air One SpA (Chieti, Italie) (esindajad: advokaadid M. Merola, C. Satacroce ja G. Belotti)
   
      Ese
   
   Nõue tuvastada komisjoni tegevusetus, mis seisnes selles, et ta jättis ebaseaduslikult võtmata seisukoha hagejate kaebuste suhtes, mis puudutasid esiteks Itaalia Vabariigi poolt Alitaliale, Air One’ile ja Meridianale väidetavalt antud abi, ja teiseks konkurentsiõiguse väidetavat rikkumist.
   
      Resolutsioon
   
   
               1.
            
            
               Euroopa Ühenduste Komisjon rikkus talle EÜ asutamislepingust tulenevaid kohustusi, jättes vastu võtmata otsuse (i) 100 Alitalia töötaja üleviimise kohta, mille üle kaebas Ryanair Ltd talle 16. juunil 2006 saadetud kirjas, (ii) 11. septembri rünnakute järgselt antud kompensatsiooni kohta, mille üle kaebas Ryanair talle 3. novembril ja 13. detsembril 2005 saadetud kirjades, ja (iii) lennujaamatasude hüvitamise kohta sõlmlennujaamades, mille üle kaevati nendes 3. novembri ja 13. detsembri 2005. aasta kirjades.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Kõik pooled, sealhulgas Air One SpA, kannavad oma kohtukulud ise.
            
         
      (1)  ELT C 37, 9.2.2008.